CELEX: 32015D1353
Language: hr
Date: 2015-08-03 00:00:00
Title: Provedbena odluka Komisije (EU) 2015/1353 оd 3. kolovoza 2015. o izmjeni Priloga II. Odluci 2007/777/EZ u pogledu unosa za Južnu Afriku na popisu trećih zemalja ili njihovih dijelova iz kojih je odobreno unošenje mesnih proizvoda i obrađenih želudaca, mjehura i crijeva u Uniju u vezi s visokopatogenom influencom ptica (priopćeno pod brojem dokumenta C(2015) 5290) (Tekst značajan za EGP)

5.8.2015   
            
            
               HR
            
            
               Službeni list Europske unije
            
            
               L 208/36
            
         PROVEDBENA ODLUKA KOMISIJE (EU) 2015/1353
   оd 3. kolovoza 2015.
   o izmjeni Priloga II. Odluci 2007/777/EZ u pogledu unosa za Južnu Afriku na popisu trećih zemalja ili njihovih dijelova iz kojih je odobreno unošenje mesnih proizvoda i obrađenih želudaca, mjehura i crijeva u Uniju u vezi s visokopatogenom influencom ptica
   
      
         (priopćeno pod brojem dokumenta C(2015) 5290)
      
   
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno njezin članak 8. uvodnu rečenicu, članak 8. točku 1. prvi podstavak, članak 8. točku 4. i članak 9. stavak 4. točku (c),
   budući da:
   
               (1)
            
            
               Odlukom Komisije 2007/777/EZ (2) utvrđuju se pravila za zdravlje životinja i javno zdravlje za uvoz u Uniju te provoz kroz Uniju i skladištenje u Uniji pošiljaka mesnih proizvoda i obrađenih želudaca, mjehura i crijeva („proizvodi”).
            
         
               (2)
            
            
               U dijelovima 2. i 3. Priloga II. Odluci 2007/777/EZ utvrđen je popis trećih zemalja ili njihovih dijelova iz kojih je odobreno unošenje proizvoda u Uniju uz uvjet da su proizvodi podvrgnuti odgovarajućim obradama iz dijela 4. tog Priloga.
            
         
               (3)
            
            
               Južna Afrika navedena je u dijelovima 2. i 3. Priloga II. Odluci 2007/777/EZ kao treća zemlja iz koje je odobren uvoz u Uniju i provoz kroz nju proizvoda dobivenih od peradi, farmski uzgojene pernate divljači, bezgrebenki i divljih ptica za cijelo njezino državno područje.
            
         
               (4)
            
            
               Nakon izbijanja visokopatogene influence ptica podtipa H5N2 na državnom području Južne Afrike u travnju 2011., Odluka 2007/777/EZ izmijenjena je Provedbenom uredbom Komisije (EU) br. 536/2011 (3) kako bi se odobrilo unošenje svih navedenih proizvoda iz Južne Afrike u Uniju tek nakon što ih se podvrgne obradi „D” kako je utvrđena u dijelu 4. Priloga II. Odluci 2007/777/EZ, a kojom se inaktivira mogući prisutni virus u proizvodu. U vezi s razvojem situacije u pogledu bolesti, donesene su provedbene uredbe Komisije (EU) br. 991/2011 (4) i (EU) 110/2012 (5).
            
         
               (5)
            
            
               Južna Afrika dostavila je 2. ožujka 2015. podatke o stanju u pogledu visokopatogene influence ptica i izjavila da na čitavom njezinom državnom teritoriju nema te bolesti.
            
         
               (6)
            
            
               Komisija je sada ocijenila te podatke. Na temelju te ocjene i jamstva koja je pružila Južna Afrika, primjereno je izmijeniti propisanu obradu za proizvode obuhvaćene Odlukom 2007/777/EZ kako bi se u obzir uzelo povoljno stanje u pogledu te bolesti.
            
         
               (7)
            
            
               Dijelove 2. i 3. Priloga II. Odluci 2007/777/EZ stoga bi trebalo na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog II. Odluci 2007/777/EZ mijenja se u skladu s Prilogom ovoj Odluci.
   Članak 2.
   Ova je Odluka upućena državama članicama
   
      Sastavljeno u Bruxellesu 3. kolovoza 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 18, 23.1.2003., str. 11.
   
   
      (2)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).
   
      (3)  Provedbena uredba Komisije (EU) br. 536/2011 od 1. lipnja 2011. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 vezano uz unose za Južnu Afriku na popisima trećih zemalja ili njihovih dijelova (SL L 147, 2.6.2011., str. 1.).
   
      (4)  Provedbena uredba Komisije (EU) br. 991/2011 od 5. listopada 2011. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 u pogledu unosa za Južnu Afriku na popisima trećih zemalja ili njihovih dijelova u vezi s visokopatogenom influencom ptica (SL L 261, 6.10.2011., str. 19.)
   
      (5)  Provedbena uredba Komisije (EU) br. 110/2012 od 9. veljače 2012. o izmjeni Priloga II. Odluci 2007/777/EZ i Priloga I. Uredbi (EZ) br. 798/2008 vezano uz unose za Južnu Afriku na popisima trećih zemalja ili njihovih dijelova (SL L 37, 10.2.2012., str. 50.).
   
      PRILOG
      Prilog II. Odluci 2007/777/EZ mijenja se kako slijedi:
      
                  1.
               
               
                  u dijelu 2. unos za Južnu Afriku zamjenjuje se sljedećim:
                  
                              „ZA
                           
                           
                              Južna Afrika
                           
                           
                              C
                           
                           
                              C
                           
                           
                              C
                           
                           
                              A
                           
                           
                              D
                           
                           
                              A
                           
                           
                              A
                           
                           
                              C
                           
                           
                              C
                           
                           
                              A
                           
                           
                              A
                           
                           
                              D
                           
                           
                              XXX”
                           
                        
            
                  2.
               
               
                  u dijelu 3. unos za Južnu Afriku zamjenjuje se sljedećim:
                  
                              „ZA
                           
                           
                              Južna Afrika
                           
                           
                              XXX
                           
                           
                              XXX
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              XXX
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX
                           
                        
                              Južna Afrika ZA-1
                           
                           
                              E
                           
                           
                              E
                           
                           
                              XXX
                           
                           
                              XXX
                           
                           
                              E
                           
                           
                              E
                           
                           
                              A
                           
                           
                              E
                           
                           
                              XXX
                           
                           
                              A
                           
                           
                              A
                           
                           
                              E
                           
                           
                              XXX”